Bildet viser den flamske gravør og kobberstikker Karel van Mallery (1571–1635) i halvfigur med blikket vendt nedad og til siden. Han er ikledt et mørkeblått, silkelignende tøy med en hvit skjorte under, over skulderen tildekket med en mørk kappe hvis ende han holder opp foran seg. Hånden er formet som et v-tegn med et par fingre delvis skjult under kappen. Bakgrunnen er en nøytral vegg med en brukken marmorsøyle på en sokkel til høyre i bildet.